Bai A̱ka̱feang Kristi

Bai A̱ka̱feang Kristi (á̱ ka ngyei Adven A̱feang wu ku Parousia di̱n jen jhyang) yet nwuak a̱cucuk Khwikristi (mbeang Khwikpaa̱pyia̱ ma̱ng Bahai) hwa nyia̱ Yesu bu na bwuok a̱ bai a̱ma̱lyim ban nggu hu nat A̱ma A̱gwaza tswazwa kpa̱mkpaan ma̱ng ndyia̱ cyikwop sweang na̱ ku swak a̱ni. A̱di̱dam a̱wa byia̱ a̱ni̱nan mi̱ shei shishei á̱zanson nang á̱ ku nyia̱ a̱ni hwa a̱wot a̱ ka yet kap A̱yaashatoloji Khwikristi ma̱ a̱di̱di̱t.

Swang a̱lyiat

Á̱ nyia̱ ta̱m ma̱ng swáng a̱lyiat ma̱ a̱di̱di̱t vwuon á̱ nfa Bai A̱ka̱feang Kristi hu:

Mi̱ La̱p A̱nu Fai hu, á̱ nyia̱ ta̱m ma̱ng swang a̱lyiat Helen ji ἐπιφάνεια (epiphaneia, tyai) a̱ka̱fwuon á̱ fa bwuok a̱ bai Kristi hu.

La̱p A̱nu Fai Helen hu nnyia̱ ta̱m ma̱ng swang a̱lyiat Helen ji parousia (παρουσία, ji̱ fa "ntat", "bai", ku "nshyia̱") a̱ka̱nswak nfeang ma̱ng a̱naai, swak ma̱ a̱natat tazwa Kristi. Da̱ a̱kwonu a̱kya, parousia byia̱ a̱tsak ya̱fang da̱ a̱cak njen kya lan a̱kpang njen. Mi̱  á̱ nyia̱ ta̱m ma̱ng parousia ku tyai kpa̱sai a̱cak njen nang Nuhu ku shyia̱ ma̱ng swuan kya a̱ni. Á̱ si̱ mi̱n shai swang a̱lyiat Helen ji Greek eleusis ji̱ fa "bai" a̱ni ma̱ng parousia. Mat a̱nia, á̱ na khap parousia huni ku "nshyia̱" ku yong zan ma̱ng kuzang kyang ku ku bai a̱zanson a̱ni. Á̱ si̱ ka nnyia̱ ta̱m ma̱ng swang a̱lyiat ji a̱ka̱taa á̱ fa á̱niet bani (Stephanas, Fortunatus ma̱ng Achaicus, Titut, ma̱ng Bulut A̱ta̱m A̱kwonu Yesu wu ) a̱wot a̱ka̱nyiung á̱ fa "bai a̱tyu nwai cam" wu.

Gustav Adolf Deissmann (1908) ku tyai nyia̱ swang a̱lyiat Helen ji parousia ku shyia̱ neet sa̱ncuri 3 wu A̱zaghyi Kristi á̱ tyai cong ci̱cen a̱gwam ku a̱gba̱ndang a̱yin a̱ghyang ma̱ a̱keang a̱ghyang – á̱ nyia̱ á̱ ka tak á̱niet ba shyit a̱nietcen a̱wa.

Di̱ Khwikpaa̱pyia̱, swang a̱lyiat ji Rajʽa () fa Bai A̱ka̱feang Kristi. Á̱kpaa̱pyia̱ Shiya a̱bya, bibya nyia̱ ta̱m ma̱ng swang a̱lyiat ji a̱ swak.

Ya̱fang

Nkwaa̱mbwat
 C. S. Lewis. (1960). The World's Last Night and Other Essays. Harcourt Brace Jovanovich. 
 Max Heindel. How Shall We Know Christ at His Coming?, Zwat Tswuon 1913 (stenographic report of a lecture, Los Angeles), 
 Markus Mühling. Grundinformation Eschatologie. Systematische Theologie aus der Perspektive der Hoffnung, Vandenhoeck & Ruprecht, Göttingen 2007, , 221–241
 James Stuart Russell. The Parousia, A Careful Look at the New Testament Doctrine of the Lord's Second Coming, London 1887
 Emanuel Swedenborg. The Consummation of the Age; the Coming of the Lord; and the New Heaven and New Church, Chapter 14 in The True Christian Religion Containing the Universal Theology of The New Church Foretold by the Lord in Daniel 7; 13, 14; and in Revelation 21; 1,2 (Swedenborg Foundation 1952)
 Henry Wansbrough. The New Jerusalem Bible (1990). Doubleday. 
 Paramahansa Yogananda. The Second Coming of Christ: The Resurrection of the Christ Within You. Self-Realization Fellowship, 2004. 

A̱ka̱fwuop nta

 "Lecture XV: On the Clause, And Shall Come in Glory to Judge the Quick and the Dead; Of Whose Kingdom There Shall Be No End.", nang Kurilut Urusha̱mima ku nwuak a̱ni ma̱ a̱ka̱wa̱tyia̱ sa̱ncur-4th ka. (di̱n Shong)
 "The Second Coming", nam-a̱lyiat ati̱kut ghyang. (di̱n Shong)
 A Critical Summary of "The Second Coming" mbwak W.B Yeats-RiseNotes (di̱n Shong)

Category:Khám Swáng A̱lyiat Kpa̱m A̱lyiat A̱gwaza
Category:A̱shatoloji Khwikristi
Category:Swáng a̱lyiat Khwikristi
Category:Swáng a̱lyiat Khwikpaa̱pyia̱
Sa:A̱shatoloji Khwikpaa̱pyia̱

Sa:Khwikristi